ยืนยันกรณีข่าวพบผู้ติดเชื้อโควิด-19 ที่วัดสังฆทาน 300 ราย ไม่เป็นความจริง
ศูนย์ต่อต้านข่าวปลอม เผยแพร่ข้อมูลกรณีมีข่าวปรากฏในสื่อออนไลน์ประเด็นเรื่องพบผู้ติดเชื้อโควิด-19 ที่วัดสังฆทาน จำนวน 300 ราย ศูนย์ต่อต้านข่าวปลอม ตรวจสอบข้อเท็จจริงจากกรมควบคุมโรค กระทรวงสาธารณสุขแล้ว พบว่าเป็นข้อมูลเท็จยืนยันว่า ไม่มีผู้ติดเชื้อโควิด-19 ภายในวัดสังฆทานข้อความดังกล่าวเป็นข้อความเดิมที่มีการแชร์เมื่อเดือนมกราคม 2564 ที่ผ่านมา ซึ่งเมื่อเดือนมกราคม ในวันดังกล่าวนั้น ทีมควบคุมโรคอำเภอเมืองนนทบุรีร่วมกับปลัดอำเภอฝ่ายปกครองอำเภอเมืองนนทบุรี  กำนัน ผู้ใหญ่บ้าน และ อสม. ลงพื้นที่ออกตรวจคัดกรองและเก็บตัวอย่างตรวจหาเชื้อโควิด-19 ภายในวัดสังฆทานเท่านั้น ขอให้ประชาชนอย่าหลงเชื่อและขอความร่วมมือไม่ส่ง หรือแชร์ข้อมูลต่อในช่องทางสื่อสังคมออนไลน์